Die Pajero het net een mededinger in die vorm van die Jeep Wrangler. Die Wrangler is wel ook puik as die paadjies rof raak, maar is nie vir my so goed soos die Pajero nie. Die Pajero is ŉ gemakliker, meer afgeronde pakket as die Wrangler en sy 4×4-vernuf is merkwaardig. Om op te som, sou ek sê die tannies wat ŉ Pajero SWB wil hê om in die dorp rond te rits, maak ŉ fout. Hoewel hy mooi genoeg is om in enige omgewing te pas, het die Pajero ŉ reuse kassie vol truuks wat nooit in die dorp benut sal word nie. Hierdie speelding is duur, maar as jy daarvan hou om die teerpad te verlaat, is dit regtig ŉ goeie opsie.